# באגס באני

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
באגס באני הופיע בסרטים מצויירים רבים כולל הלוני טונס

באגס באני הוא דמות בדיונית של ארנב אפור בעל חכמת רחוב שמופיע בסדרת הסרטים המצויירים של לוני טונס ומרי מלודיס, והוא אחת מהדמויות, אמיתיות או בדיוניות, המוכרות ביותר בעולם.

הדמות נוצרה ב1940 בברוקלין, ניו-יורק על-ידי חמישה אבות: בוב קלמפט, צ'אק ג'ונס, פריץ פרילינג, ארתור דיוויס ורוברט מקימסון. לפי מל בלאנק, השחקן שמדבב אותו, המבטא שלו הוא שילוב של מישהו מהברונקס ומישהו מברוקלין. מהר מאוד באגס מצא את עצמו באולפנים של האחים וורנר.

הוא התפרסם במשפט המחץ שלו "אה, מה נשמע דוק?" ובסכסוכים שלו עם אלמר פאד, יוסמיטי סאם, מרווין ממאדים, דאפי דאק ואפילו ווילי אי. קויוטה (שבדרך כלל רודף אחרי הרוד ראנר). כמעט תמיד באגס באני יצא מנצח מהסכסוכים האלה, פשוט כי זה טבעו. עובדה זו בולטת במיוחד בסרטים שביים צ'אק ג'ונס, שבהם נהג להציג "מנצחים" נגד "מפסידים".

מתוך דאגה שהצופים יאבדו סימפטיה לתוקפן שתמיד מנצח, ג'ונס מצא דרך מושלמת לגרום לבאגס באני להראות סימפטי בסרטים על ידי כך שהאויב שלו הציק, רימה או איים עליו שוב ושוב בדרך כלשהי. כך אחרי שהוא נפגע (לרוב שלוש פעמים) באגס בדרך כלל היה אומר "כמובן, אתה מבין שזה אומר מלחמה" והצופים היו נותנים לבאגס הסכמה שקטה להטיל את האנדרלמוסיה שלו, לאחר שזכה בזכות להגיב ו/או להגן על עצמו.

במאים אחרים דוגמת פריץ פרילנג גרמו לבאגס באני לצאת מעורו בניסיון לעזור לאחרים בצרה, תוך שהם יוצרים נסיבות קבילות למעשה השובבות שלו.

לעומת זאת כאשר באגס באני פוגש דמויות "מנצחות" אחרות, דוגמת ססיל הצב, הסטטיסטיקה שלו לא מזהירה, ביטחון היתר שלו הרבה פעמים נוטה לעבוד נגדו.

באגס באני הוא שווה ערך מודרני לאישיות התכסיסן המיתולוגי.

"באגס" או "בגסי" ככינוי משמעותו "משוגע". שמו האמיתי של באגס (לפי ספר הקומיקס) הוא גורג' וושינגטון באני.

מקור: http://he.wikipedia.org../../../%D7%91/%D7%90/%D7%92/%D7%91%D7%90%D7%92%D7%A1_%D7%91%D7%90%D7%A0%D7%99.html

קטגוריות: לוני טונס | סרטים מצוירים | דמויות אנימציה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bosanski
- Dansk
- Deutsch
- Español
- Suomi
- Français
- Bahasa Indonesia
- Italiano
- Nederlands
- Norsk (bokmål)
- Polski
- Português
- Shqip
- Српски / Srpski
- Svenska
- ไทย
- 中文